Bakıda zorxana oyunları da keçiriləcək
0 Şərh Baxış: 666 #İDMAN
Bu il mayın 12-22-də Bakının ev sahibliyi edəcəyi IV İslam Həmrəyliyi Oyunlarının proqramına daxil edilən idman növlərindən biri də zorxanadır.
Milli.Az AZƏRTAC-a istinadən xəbər verir ki, zorxana yarışları üç gün ərzində "Baku Crystal Hall"da keçiriləcək. Yarışlar kişilərdən ibarət komandaların və idmançıların fərdi mübarizəsindən ibarət olacaq.
Bəs zorxana idmanı haqqında nə bilirik? Zorxana iki sözdən ibarətdir: "zor" güc və ya qüvvət, "xana" isə ev mənasını verir. Beləliklə, zorxana güc, qüvvət evi deməkdir. Zorxana İranın ənənəvi "pəhləvan məktəbi"dir.
İslam dünyasını birləşdirən maraqlı, çoxnövlü idman tədbiri olan "Bakı-2017" gələn il mayın 12-22-də Azərbaycan paytaxtında keçiriləcək. Müsəlman dövlətlərini təmsil edən idmançılar on gün ərzində idmanın 20 növü (24 kateqoriya) - atletika və para-atletika, su idmanı növləri (suyatullanma, üzgüçülük, su polosu), basketbol 3x3, futbol, idman gimnastikası, bədii gimnastika, uşu, stolüstü tennis, həndbol, cüdo və görmə qabiliyyəti olmayanlar üçün cüdo, yunan-Roma güləşi, sərbəst güləş, atıcılıq, tennis, voleybol, boks, zorxana, karate, taekvando, ağır atletika üzrə yarışlarda mübarizə aparacaqlar. Yarışlar paytaxtın 16 müasir idman qurğusunda təşkil olunacaq.